Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 266/12/8811	Trebišov, 23.5.2012
EEČ : 2-69-191-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trebišov
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
	Ako zákonný otec si neplnil  z nedbanlivosti vyživovaciu povinnosť v mieste svojho bydliska a ani inde voči svojim maloletým deťom XXXXX., nar. XXXXX a XXXXX, nar. XXXXX vyplývajúcu mu  z ustanovenia § 62 zákona o rodine č. 36/2005 Z. z. a to aj napriek tomu, že mu túto povinnosť uložil Okresný súd Trebišov rozsudkom pod sp. zn. 8P/174/2011 zo dňa 17.08.2011, s právoplatnosťou dňa 16.09.2011, ktorým bol zaviazaný prispievať na výživu maloletých detí XXXXX., nar. XXXXX a XXXXX., nar. XXXXX mesačne sumou 30 % zo sumy životného minima na každé neplnoleté nezaopatrené dieťa, počnúc od 01.08.2011 a to vždy do 25-tého dňa toho ktorého mesiaca vopred k rukám matky XXXXX, kde povinný otec si svoju vyživovaciu povinnosť neplní od 01.08.2011 až doposiaľ, pričom dlhuje na výživnom 467,82 €.
Právna veta:
lebo zanikla trestnosť činu
Odôvodnenie:
	Uznesením policajného orgánu OO PZ XXXXX pod sp. zn. ČVS: ORP-340/KC-TV-2012 zo dňa 14.04.2012 bolo vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona, na tom skutkovom základe, ako je to uvedené vo výrokovej časti tohto uznesenia.

	Obvinený v priebehu skráteného vyšetrovania dlh na bežnom výživnom vo výške 467,82 € za žalované obdobie uhradil peňažným poštovým poukazom k rukám matky maloletých detí - XXXXX. 

	Uvedenú skutočnosť potvrdila dňa 07.05.2012 vo svojej výpovedi matka maloletých detí, že obvinený dlh na bežnom výživnom (vrátane mesiaca apríl 2012) za žalované obdobie uhradil dňa 30.04.2012 k jej rukám poštou, na adresu jej trvalého bydliska, vo výške 467,82 €. 

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo v jeho trestnej veci rozhodnuté, preto sa trestné stíhanie zastavuje, lebo trestnosť činu zanikla. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka